Búið er að opna Hellisheiði fyrir umferð , en ekki er gott ferðaveður þar , hálka og slæmt skyggni . Á höfuðborgarsvæðinu hafa þakplötur og lausir munir af byggingarsvæðum valdið skemmdum á bílum í Kópavogi en verst er ástandið í Hafnarfirði þar sem þök eru að fjúka í heilu lagi . Þar hafa bílar skemmst þegar brak hefur fokið á þá . Lögreglan á höfuðborgarsvæðinu varar fólk við því að vera á ferð í Valla-hverfinu í Hafnarfirði þar sem brak er að fjúka þar í veðurofsa . Einnig er varar lögreglan fólk við því að ferðast um Reykjanesbraut þar sem drasl fýkur um veginn og veður er afarslæmt í verstu hviðunum . Lögreglan á Suðurnesjum segir mikið annríki vera vegna veðurofsans , þakplötur , grindverk og lauslegir munir fjúka og beðið hefur verið um aðstoð hjálparsveita . Björgunarsveitin Þorbjörn í Grindavík var kölluð út um kl 21 í kvöld vegna foks í bænum . Einnig var athugað með ástand í höfninni . Um 150 sjálfboðaliðar aðstoða nú lögreglu á höfuðborgarsvæðinu , Suðurnesjum og víðar við að binda niður lausa hluti og hefta för braks . Í Hafnarfirði hafa björgunarsveitum borist um 25 beiðnir um aðstoð . Mest er þörfin í grennd við nýbyggingar en einnig hafa þakplötur losnað , bílar fokið , gluggar brotnað og vinnupallar og fánastangir farið af stað . Veðurstofan varar við stormi sunnan - og vestanlands fram á nótt ogtalsverðri rigningu í nótt og til morguns á sunnanverðu landinu . Varað er við stórhríð á Hellisheiði og Fróðárheiði , - og við óveðri áReykjanesbraut , á Kjalarnesi og undir Hafnarfjalli en einnig á norðanverðuSnæfellsnesi vestan Grundarfjarðar . Það er krap á vegi bæði á Hellisheiði og í Þrengslum en hálkublettirvíða á Suðurlandi . Það er vetrarfærð í öllum landshlutum , hálkublettir , hálka eða snjóþekja enyfirleitt ekki fyrirstaða á helstu leiðum .